Abbas Alias

Dato' Dr. Haji Abbas Haji Alias merupakan Yang Dipertua Agung PAS yang Ke-2 iaitu dari 1953-1956. Beliau mengambil alih kepimpinan PAS selepas Yang Dipertua PAS yang Pertama, Haji Ahmad Fuad Hassan meletakkan jawatan kerana mahu menyertai Parti Negara yang dipimpin oleh Dato' Onn Jaafar.

Namun beliau tidak dapat memimpin PAS dengan berkesan kerana bekerja dengan kerajaan sebagai doktor di Hospital Kuala Lumpur dan pegawai perubatan jemaah haji Malaya.

Pendaftaran PAS 

Dr Haji Abbas Alias adalah orang yang bertanggungjawab mendaftarkan PAS dengan Pendaftar Pertubuhan sebelum menyertai Pilihan Raya Pertama Persekutuan pada Julai 1955. Di bawah kepimpinannya lah PAS memenangi kerusi tunggal dalam pilihan raya tersebut melalui Tuan Guru Haji Ahmad Tuan Hussein di Parlimen Kerian, Perak. Pada 28 Februari 1955, beliau menerima sepucuk surat daripada Dato Mohd Asri Muda berkenaan perjuangan dana hala tuju PAS.

Pada 1956, beliau berundur dari memimpin PAS dan kepimpinan PAS diterajui oleh Dr. Burhanuddin al-Helmi yang menewaskan Prof Zulkifli Muhammad dalam Muktamar PAS ke-5.

Pada 1970-an, beliau kembali menjadi pimpinan PAS apabila dilantik sebagai Ahli Jawatankuasa Agung PAS hingga awal tahun 80-an.

Anugerah dan pengiktirafan 

 
 Bintang Seri Mahkota Kelantan (SMK) 1965
 
 Johan Mangku Negara (JMN) 1968
 
 Darjah Dato' Paduka Mahkota Terengganu (D.P.M.T.) - Dato' (2001)

Rujukan 

Ahli politik Malaysia berketurunan Melayu
Muslim Malaysia
Orang dari Selangor
Doktor perubatan Malaysia
Anggota Parti Islam Se-Malaysia
Presiden Parti Islam Se-Malaysia